 דבש: היינו של דבורים ולא דבש תמרים עירב אחד מז' משקים הללו עם שאר משקים כגון דבש של דבורים עם דבש תמרים וכיוצא אזלינן בתר רובא אי רובא משאר משקין א''צ נט''י מחצה למחצה צריך נט''י. מטה יוסף ח''ב סי' י''ח. דבש המרקחת וכן לכל המשקה שנתבשל רבו הדיעות אי הוי משקה או לא. עיין מ''א וט''ז וברכת הזבח ובהרדב''ז ומהרי''ט וביד אהרן. ובתשובת מטה יוסף ח''ב סי' י''ח העלה להלכה דאם הוא מרק צלול בין שנתבשל לבדו בין שנתבשל עם מין אחר צריך נטילה ואם אין כאן מרק אלא שהוא קרוש ויבש הרי הוא אוכל וא''צ נטילה. ואם הוא קרוש אלא שאינו יבש שעדיין הוא ניכר אם חשב עליהם למשקים צריך נט''י ואם לאו א''צ נטילה ובטל ובמים אפילו הם קרושים ויבשים כאבן אם חשב עליהם למשקה צריך נטילה ואם הם מבושלים עם מין אחר ואין שם מרק אלא משקה מובלע בתוך האוכל ונעשה הכל גוף א' אע''פ שיש לחלוחית טופח ע''מ להטפיח א''צ נטילה ומי כבשים פשיטא דהוי משקה וצריכין נטילה ע''כ: 